ÜMUMDÜNYA ƏDALƏT EVİ

3 yanvar 2022

Dünya üzrə Köməkçi Heyət üzvlərinə

Sevgili dostlar,

Biz sizin hamınızı Qitə Müşavirlər Heyətləri üzvləri ilə birlikdə birgə konfransda qarşılamaq üçün nə qədər gözlənti içində idik, amma dünyadakı vəziyyətə görə bu həsrətlə gözlənilən yığıncaq baş tutmadı və bu gün sizə yazmaq və kədərləndiyimizi ifadə etmək istədik. Sizə fiziki olaraq ifadə etməyə ümid etdiyimiz hisslərimizi indi uzaqdan çatdırmalıyıq. Amma məsafə bizim sizin hər birinizə olan məhəbbətimizin gücünü azaltmır.

Bu gün Həzrət Əbdül-Bəhanın Əhd və Vəsiyyətnaməsinin açıq oxunuşundan yüz il keçir. O qiymətli Sənəddə O, Allahın Əmrinin Əllərinin vəzifələrini izhar etmişdi ki, ilkin olaraq məhz onlara dəstək üçün Təbliğ və Mühafizə üzrə Köməkçi Heyətlər yaradılmışdır. Həzrət Əbdül-Bəha Allahın Əmrinin Əllərini çağırmışdı ki, “İlahi Rayihələri yaysınlar, insanların qəlbini tərbiyə etsinlər, öyrənməni yaysınlar, bütün insanların xasiyyətini yaxşılaşdırsınlar, hər zaman və hər bir şəraitdə arınmış və dünyəvi şeylərdən inqita etmiş olsunlar”. İndi bu sözləri oxumağımız sizin hər birinizin Bəhai dünyası boyunca yerinə yetirdiyiniz xidməti yada salır. Doğrudan da, dünya Bəhai icmasının bütün Müşavirlər təsisatına, o cümlədən, keçən illərdə Qitə Müşavirləri, Köməkçi Heyət üzvləri və assistentlər kimi xidmət etmiş şəxslərə bir minnətdarlıq borcu vardır. O qədər insanın sədaqətli xidməti olmadan son onilliklərdə edilmiş və bu gün dünyada görünən heyrətamiz irəliləyişlər baş verə bilməzdi. Və o tərəqqiyə verilmiş əvəzedilməz töhfə Beynəlxalq Təbliğ Mərkəzinin – ayıq, itigözlü, nüfuzedici, heç yorulmaz bir təsisatın verdiyi rəhbərlik və təşviq olmuşdur.

İndi artıq sizin Doqquzillik Planın şərtləri ilə tanış olmaq və onun nələri nəzərdə tutduqları üzərində düşünmək fürsətiniz olmuşdur. Aydın olacağı kimi, klasterlər daxilində inananların, Bəhai dininin cəmiyyətqurucu gücünü daim artan miqyasda azad etmək üçün xidmət etməyə çağrıldıqları sahələr diapazonu genişlənmişdir. Buna müvafiq olaraq, sizin ciddi diqqət verməli olduğunuz məsələlərin də diapazonu genişlənmişdir. Sizin səyləriniz Bəhai icmasının müxtəlif fəaliyyətlər sahəsinə töhfə vermək üçün qabiliyyətin inkişaf etdirilməsi işinin tərkib hissəsidir və sizin səyləriniz eyni dərəcədə də dostların əldə etmiş olduqları qabiliyyəti hərəkətdə nümayiş etdirməkdə onlara köməyinizin tərkib hissəsidir. Bu hər iki ehtiyacı ödəyərkən, daha ümumi şəkildə, təlim-tərbiyə və xasiyyətin yaxşılaşdırılması üçün məsuliyyətlərinizi yerinə yetirərkən, siz əlbəttə, xeyli dərəcədə institut prosesinin yetərliliyinə arxalanırsınız. Yaranmasından bəri institut sizin işiniz üçün mühüm alət olmuşdur və eyni dərəcədə də sizin enerjili dəstəyiniz onun inkişafı üçün mühüm olmuşdur. Odur ki institut çalışmalarını koordinasiya etməyə məsul olanlarla sizin münasibətinizi xarakterizə edən aydın ifadə olunmuş, ciddi-cəhdli əməkdaşlıq ruhunu görmək bizə çox sevinc gətirir.

Siz şübhəsiz ki, bizim bir neçə gün öncə Müşavirlərə olan müraciətimizdə təqdim etdiyimiz təsviri oxumusunuz ki, Planı izləmələrində dostların qarşılaşdıqları çoxlu meydanoxumaların hər birinə lazımi cavab tapmaqda onlara necə kömək etməlisiniz. Bu cəhətdən biz əminlik hiss edirik ki, sizin məsləhətinizin təsiri nə qədər faydalı olacaqsa, nümunənizin təsiri ondan da böyük olacaqdır. Sizin vəzifənizin diqqətəlayiq gücü budur ki, bu, inananları Bəhai administrasiyasının müxtəlif səviyyələri ilə əlaqələndirir və onları bir-birinə bağlayan əməkdaşlıq ruhunu gücləndirir. Sizin Bəhai administrasiyasının məqsədi barədə şüuru yüksəltməkdə kömək etmək və yeni Yerli Ruhani Məfillərin qurulması və lazımi şəkildə işləməsinə yardım etmək kimi vacib vəzifəniz var. Siz dostları yerli, regional və milli səviyyələrdə işləyən Bəhai təsisatlarının plan və layihələri ilə əlaqədə saxlayırsınız. Nəhayət, siz meydana çıxdıqca mesajların oxuyub öyrənilməsinə təşviq etmək və bunu aparmaqla dostlarla Ümumdünya Ədalət Evi arasındakı əlaqəni möhkəmləndirirsiniz. Planı sağlam və dərindən başa düşmək və onun şərtlərini necə həyata keçirməkdə cəsarətli nümunə üçün inananlar sizə baxırlar. Müxtəlif klasterlərdə vəziyyətin gerçəkliyi ilə sizin ciddi tanışlığınız Əmrin irəliləməsi üçün nəyin lazım olduğu barədə sizin hərtərəfli anlayışınızla birləşərək Bəhai dininin hər bir ortamda cəmiyyətqurucu gücünü necə azad etmək barədə məşvərətlərə düşüncəli, yaradıcı və zamanında töhfələr vermək üçün sizi ideal bir mövqeyə çıxarır.

Əvvəldə deyilənlərə əlavə olaraq biz diqqəti gəncləri təşviq etməkdə sizin xüsusi rolunuza çəkmək istəyirik. Əmr üçün indi qələbələr qazanan nə qədər gənc şövqlü dəstəyinin və həsretmə ruhunun ilahi təyidin gücünə təvəkkül etməyi və cəsarətlə xidmət meydanına daxil olmağı öyrətdiyi Köməkçi Heyət üzvü və ya assistentdən ilhamlanmışlar. Sizin məsuliyyətləriniz hətta daha irəli, uşaqların və yeniyetmələrin təlim-tərbiyəsinin irəlilədilməsinə, gənclərin ruhlandırılmasına, bir-birinin ardınca nəsillərlə arınmış ruhlar, Həzrət Bəhaullahın dünyanın yaxşılaşdırılmasını şəxsi maraqlarından üstün tutmağı seçmiş ardıcıllarını yetirəcək ailə həyatı modelinin möhkəmləndirilməsinə qədər uzanır. Doqquzillik Planın sonunda onun son müvəffəqiyyətini təmin etmək üçün xidmət aktları yerinə yetirəcək gənclər çox halda uşaqlardır ki, bu gün Camali-Mübarəkə məhəbbətləri və Onun missiyası barədə anlayışları içində bəslənməlidirlər.

Sevgili dostlar, dua anlarınızda əmin olun ki, Həzrət Bəhaullaha bütün yalvarışlarınız Müqəddəs Məqamlarda sizin adınızdan bizim dualarımızla müşayiət olunur. Qoy sizin hərkətiniz və sakitliyiniz Onun İradəsinin nəvazişli nəsimləri ilə istiqamətləndirilsin və qoy Onun istədiyinə uyğun olaraq Ona xidmət edə bilmək kimi daimi bir neməti O sizə bəxş etsin.

[İmzalanmışdır: Ümumdünya Ədalət Evi]